ଅର୍ଗସ ବ୍ୟୁରୋଃ ଭାରତ ବିପକ୍ଷ ଟେଷ୍ଟ ସିରିଜର ତୃତୀୟ ଏବଂ ଚତୁର୍ଥ ଟେଷ୍ଟରୁ ଇଂଲଣ୍ଡ ଅଲରାଉଣ୍ଡର ମୋଇନ ଅଲ୍ଲୀ ବାଦ ପଡିଛନ୍ତି । ନିଜର ବ୍ୟକ୍ତିଗତ କାରଣରୁ ସେ ଏହି ଦୁଇଟି ଟେଷ୍ଟ ମ୍ୟାଚରୁ ଓହରି ଯାଇଛନ୍ତି ବୋଲି ଇଂଲଣ୍ଡ ଅଧିନାୟକ ଜୋ ରୁଟ କହିଛନ୍ତି । ମୋଇନ ଅଲ୍ଲୀ ବାଦ ପଡିବା ପରେ ମାର୍କ ଉଡ ତୃତୀୟ ଟେଷ୍ଟ ନିମନ୍ତେ ଇଂଲଣ୍ଡର ୧୭ ଜଣିଆ ଦଳକୁ ଫେରିଛନ୍ତି ।
ପୁର୍ବରୁ କରୋନ ପଜିଟିଭ ଚିହ୍ନଟ ହେବା ପରେ ଶ୍ରୀଲଙ୍କା ବିପକ୍ଷ ଟେଷ୍ଟ ସିରିଜରୁ ମୋଇନ ଅଲ୍ଲୀ ବାଦ ପଡିଥିଲେ । ତେବେ ପ୍ରଥମ ଟେଷ୍ଟରେ ଇଂଲଣ୍ଡ ବିଜୟରେ ପ୍ରମୁଖ ଭୂମିକା ଗ୍ରହଣ କରିଥିବା ଭେଟେରାନ ଫାଷ୍ଟ ବୋଲର ଜେମସ ଆଣ୍ଡରସନ ଏବଂ ଡମ ବେସ ତୃତୀୟ ଟେଷ୍ଟରେ ଦଳକୁ ଫେରି ପାରନ୍ତି । ଇଂଲଣ୍ଡ ଫାଷ୍ଟ ବୋଲର ଜୋଫ୍ରା ଆର୍ଚର ମଧ୍ୟ ଆହତ କାରଣରୁ ଦ୍ୱିତୀୟ ଟେଷ୍ଟରୁ ବାଦ ପଡିଥିଲେ । ତେବେ ତାଙ୍କର ଆହତକୁ ନେଇ କୌଣସି ଅପଡେଟ ଆସିନାହିଁ।
